SPRÁVA ZO ZAHRANIČNEJ PRACOVNEJ CESTY č.  211/ 2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.12. (00:01) – 21.12.2016 (20:45)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci december 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila. V mesiaci december vrcholili najmä prípravy na konferenciu Revolutionary Innovation – How could innovation change our world?, ktorá sa uskutočnila 7.12. v rade EÚ. Konferencia bola oficiálnym podujatím SK PRES a bola spoluorganizovaná s Radou EÚ, ktorá zabezpečila logistiku podujatia. 
Taktiež som v decembri plnila všetky náležitosti, ktoré mi vyplývajú z projektu Spreading Excellence and Crossing the Innovation Divide. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Ako v každom mesiaci, tak aj za mesiac december 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Taktiež som podávala informácie pre žiadateľov o projekty H2020 a konzultovala vhodné výzvy a medzinárodných partnerov. 
Jedna z hlavných aktivít, ktoré sa uskutočnili v mesiaci december a ktoré pomáhajú pri implementácii projektov bol tréning manažérov V4. Ten sa uskutočnil v spolupráci s ďalšími styčnými kanceláriami krajín V4 a tiež maďarským stálym zastúpením. Išlo o trojdňové školenie, ktoré sa konalo v Bruseli v dňoch 5.-7.12. a ktoré poskytlo vybraným účastníkom prehľad hlavných informácií, ktoré potrebuje vedieť účastník pri príprave projektu. Aby to však nebol len jeden z „informačných dní“, školenie malo za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovalo otázky týkajúce sa duševného vlastníctva, otázok rodovej rovnosti a iných prierezových tém. Okrem iného tento tréning zahŕňal tiež stretnutia s projektovými manažérmi a officermi z EK a iné networkingové akcie. 
V4 Breakfast 
Témou septembrových V4 raňajok bola prezentácia priorít Maltského predsedníctva, ktoré odprezentoval Omar Cutajan z SZ MT pri EÚ. Hlavnými prioritami Malty v oblasti vedy a výskumu je najmä projekt PRIMA – spolupráca stredomorských krajín v oblasti vedy a výskumu a Digital Single Market. Taktiež sme sa dozvedeli o podujatiach, ktoré plánuje Malta počas svojho predsedníctva. Ja som sa zaujímala najmä o dvojdňovú konferenciu k MSCA, ktorá sa bude konať v máji 2017. Druhým bodom programu bolo zhodnotenie vyššie spomínaného tréningu a školení pre projektových manažérov krajín V4. Zhodnotenie bolo urobené na základe dotazníku, ktorý bol vyplnení manažérmi a na základe neho môžeme vylepšiť ďalšie tréningy. Na ďalšom dátume sme sa dohodli v apríli po Veľkej noci. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac október je uvedený v časti 4 tejto správy. 
V mesiaci december som mala najmä osobné stretnutia so zástupcami Európskej komisie, s ktorými som si vymenila aktuálne informácie a novinky, ktoré sa chystajú na rok 2017. Taktiež sa konalo veľmi veľa networkingovým akcií, na ktorých som mala možnosť sa pozoznamovať s ľuďmi z EK, EP, Rady EÚ, vedeckých atašé a zástupcov inštitúcií a organizácií pôsobiacich v Bruseli. 
Okrem iného som sa zúčastnila pracovných skupín IGLO pre MSCA a Higer Education. Na oboch skupinách sme si vymenili s ďalšími členmi aktuálne informácie v jednotlivých oblastiach a za účasti rečníka z Európskej komisie nahliadli do pripravovaných iniciatív EK. Taktiež sme hlasovali za nových chairmanov skupín. 
Na skupine pre MSCA predstavil Daniel Gohring z Európskej komisie oblasti a odporúčania v Scoping paper pre MSCA na roky 2018-2020. Toto obsahovalo informácie na proces strategického programovania, prácu Advisory Group, 2018 – 2020 GAP Analýzy, opatrenia na posilnenie výskumníkov, widening a iné. Daniel taktiež vysvetlil ako budú rôzne novinky v programe zakomponované a štruktúrované, t.j. cez DG EAC-REA projektové tímy vytvorené z 2-3 DG EAC Policy Officerov a 2-3 REA Project Officerov. Na koniec, zhrnul informácie o MSCA Horizont 2020 rozpočte, ktorý by sa mal postupne zvyšovať až do roku 2020. 
Na skupine pre Vyššie vzdelávanie bola témou kvalita vo vyššom vzdelávaní a jej zaistenie. Okrem iného sme schválili na skupine ďalšie témy na rok 2017, ako aj ToR. 
Prezentácia a popularizácia slovenského výskumu a inovácií
Revolutionary Innovation – how could innovation change our world 
Príprava konferencie, jej programu a obsahu, ktorej hlavnou témou sú revolučné inovácie. Konferencia sa uskutočnila dňa 7.12. v budove Rady EÚ – Justus Lipsius. Spoluorganizátorom podujatia bola Rada EÚ. Cieľom tohto podujatia bolo prezentovať vybrané revolučné technológie v oblasti zdravotnej starostlivosti, dopravy, kvantových technológií, umelej inteligencie a spoločenskej a ekonomickej dimenzie revolučných inovácií. Okrem samotných prezentácií bola súčasťou podujatia aj panelová diskusia, do ktorej boli prizvaní aj rečníci zaoberajúci sa sociálnou a ekonomickou dimenziou digitalizácie a nových trendov technologizácie. Keďže sa konferencia uskutočnila 7.12. tak som sa najmä prvý decembrový týždeň venovala jej príprave - komunikácia s rečníkmi a Radou EÚ, logistické náležitosti podujatia, preplácanie nákladov. Taktiež som pripravovala text do brožúry, ktoré boli rozdávané účastníkom podujatia. Rovnako som pripravila príhovor pre zástupcu Stáleho predstaviteľa VV A. Micovčina. 
Na konferencii sa zúčastnilo zhruba 90 ľudí. Na podujatie sme mali veľmi dobré a pozitívne hodnotenia. Po konferencii sa uskutočnila recepcia, na ktorej mali účastníci možnosť networkingu. Zároveň, ako poďakovanie pre rečníkov za účasť na konferencii sme mali spoločnú večeru s rečníkmi podujatia, na ktorej sme si vymenili aktuálne informácie a predstavili aj slovenské vedecké subjekty, s ktorými môžu v budúcnosti nadviazať kontakt a spoluprácu.  
Prevádzkovanie informačného portálu
Počas decembra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci december som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Rovnako som mala na starosti všetky administratívne záležitosti, ktoré mi vyplývajú zo SECID projektu. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

December  2016	
Dátum	Čas	Miesto	Účastník (SLORD)	Účastníci	Podujatie	
6.12.2016	11:30 – 12:30	KoWi 	SLORD	 	IGLO Open	
6.12.2016	18:30 – 19:00	UKRO	Terézia Lesayová, Daniel Straka 		Christmas Networking Reception 	
6.12.2016	19:15 – 21:00	Square, Brusel  	Terézia Lesayová 		European Summit on Healthy Ageing – Networking reception  	
7.12.2016	12:00 – 19:00	Rada EÚ    	SLORD		Revolutionary Innovation –How could innovation change our world? konferencia  	
13.12.2016	16:30 – 18:00	Neth-ER	Terézia Lesayová		IGLO WG on Higher Education 	
14.12.2016	08:00 – 16:30	SZ SR pri EÚ 	SLORD 		Cyber Issues Conference  	

Stretnutia a rokovania

December 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
5.12.2016	15:00 – 16:00	Rada EÚ 	Terézia Lesayová, Daniel Straka 	Miriam Vančová – Sekretariát Rady EÚ  	Konferencia Revolutionary Innovation  	Konferencia Revolučné inovácie – sála, program, priebeh konferencie, posledné úpravy 	
6.12.2016	12:30 – 14:00	Place Luxembourg 	Terézia Lesayová	Sergej Koperdák, SZ SR pri EÚ 	Výmena aktualít SK PRES	SK PRES	
6.12.2016	14:30 – 15:30	DG CONT 	Terézia Lesayová 
	 Jan Komarek – Project Officer, DG CONNECT	H2020, výzvy pre SC1 v oblasti ICT, AAL, hodnotenie projektov 	H2020, výzvy pre SC1 v oblasti ICT, AAL, hodnotenie projektov	
6.12.2016	17:30 – 18:30	SLORD	SLORD	Manažéri univerzít  SR– V4 training	H2020, možnosti financovania, projekty, zdroje 	H2020, možnosti financovania, projekty, zdroje	
7.12.2016	19:30 – 22:00	Schuman	SLORD	Rečníci konferencie Revolutionary Innovation 	Poďakovanie za účasť na konferencii, networking, inovácie 	Poďakovanie za účasť na konferencii, networking, inovácie	
12.12.2016	17:00 – 20:00	Schuman 	SLORD	SK PRES tím, vedeckí atašé 	SK PRES	SK PRES – networkingová záverečná recepcia 	
14.12.2016	12:00 – 14:00	Charlemange	Terézia Lesayová	Iveta Hermanovská, NCP 	H2020, výmena aktuálnych informácií 	H2020, výmena aktuálnych informácií	
15.12.2016	12:30 – 14:00	Madou	Terézia Lesayová	Veronika Švecová – Project Officer, EK 	Výmena aktuálnych informácii	Výmena aktuálnych informácii	
15.12.2016	17:00 – 20:00	CZELO	SLORD	IGLO, EK 	CZELO – SLORD Christmas Party 	Networkingové stretnutie	
16.12.2016	09:30 – 11:00	SLORD  	SLORD  	CZELO, PolSCA, SZ HU pri EU, SLORD	V4 Breakfast 	Programom na V4 raňajkách bola prezentácia priorít Maltského predsedníctva, ktoré predstavil atašé z Maltského stáleho zastúpenia (Omar Cutajar). A druhým bodom agendy bolo zhodnotenie tréningu pre manažérov. 	
19.12.2016	12:30 – 14:00	PLace Jourdan 	Terézia Lesayová	Pavol Kukučka, EK 	Výmena aktuálnych informácií  	Výmena aktuálnych informácií     	
20.12.2016	09:30 – 10:30	SLORD  	SLORD 	Pavlína Šimková - CZELO 	Spolupráca 2017  	Spolupráca v 2017    	
20.12.2016	14:30 – 15:30	Rada EÚ 	Terézia Lesayová, Daniel Straka 	Miriam Vančová – Sekretariát Rady EÚ 	Konferencia Revolučné inovácie – poďakovanie za spoluorganizáciu konferencie 	Konferencia Revolučné inovácie – poďakovanie za spoluorganizáciu konferencie	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2017 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a pozorne sledovať vývoj pracovného programu na roky 2018-2020. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Jedna z hlavných aktivít, ktoré organizujeme v spolupráci s ďalšími styčnými kanceláriami krajín V4 a tiež maďarským stálym zastúpením je príprava školenia pre projektových manažérov. Trojdňové školenie, ktorého prvý pilotný projekt sa konal v Bruseli na začiatku decembra 2016 poskytol vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na otázky týkajúce sa auditu, s fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. Keďže sme dostali veľmi pozitívne hodnotenie na priebeh školenia, treba v týchto tréningoch pokračovať a vylepšiť ich na základe hodnotenie z prvého tréningu. 
Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 19.12.2016
								
Správu schválil:  prof. RNDr. Ján TURŇA, CSc., generálny riaditeľ  ......................................